Fransiyada tezyurar sinov poyezdi qulashi qurbonlari soni 10 kishiga yetdi

Fransiyada TGV tezyurar sinov poyezdi qulashi qurbonlari soni 10 kishiga yetdi. Bu haqda France Bleu Alsace radiostansiyasi Twitter’dagi sahifasi orqali xabar bermoqda.

Poyezd 14-noyabr, shanba kuni tushdan so‘ng Ekveshem shahrida izdan chiqib ketgan va Marna—Reyn kanaliga qulagan. Dastlabki ma’lumotlarga ko‘ra, hodisaga tezlikni oshirish sabab bo‘lgan. Mamlakat rasmiylari poyezd halokati va Parijdagi teraktlar o‘rtasidagi bog‘liqlikni inkor etmoqda.

Oldinroq poyezd qulashi tufayli yetti kishi nobud bo‘lgani haqida xabar bergandik.